Lambang Singapura

Lambang negara Singapura adalah simbol heraldik sané ngawakilin negara nusa madaulat lan negara-kota Singapura, magenah ring Maritim Asia Kelod Kangin. Katetapang daweg warsa 1959, warsa ritatkala Singapura ngamolihang pamerintahan ngaraga dari Kakaisaran Britania, lan tetap kaanggén sesampun kamahardikaan ipun daweg warsa 1965. Komite sané ngaripta, kamanggalain olih Toh Chin Chye, sané taler masesana antuk kobér nasional lan tembang kabangsaan Singapura.

Ring tengah lambang punika wénten taméng barak antuk bulan sabit putih, bulan anyar—sané ngalambangang "negara anom sané kantun munggah", lan lima bintang putih—ngawakilin démokrasi, padaméan, kamajuan, kaadilan dan kapatehan, kadukung olih satunggil singa lan satunggil macan—ngawakilin parinama Singapura lan hubungan lelintihan negara punika sareng Samenanjung Malaya; ring sorné wénten pita pelung masurat Majulah Singapura ring warna mas, Basa Melayu antuk "Majupun Singapura". 

Yadiastun pawigunan lambang negara niki kawatesin ring pemeréntahan, simbol niki akéh kaanggén ring mata jinah nasional lan dékorasi negara, saha ngenah ring sampul paspor nasional.